अक्षरं ब्रह्म परमं...

श्लोकः 

श्री भगवानुवाच - 
अक्षरं ब्रह्म परमं स्वभावोऽध्यात्ममुच्यते ।
भूतभावोद्भवकरो विसर्गः कर्मसंज्ञितः ॥ ३ ॥

अयं भगवद्गीतायाः अष्टमः अध्यायस्य अक्ष

रब्रह्मयोगस्य तृतीय:(३) श्लोकः ।

पदच्छेदः
अक्षरं ब्रह्म परमं स्वभावः अध्यात्मम् उच्यते भूतभावः उद्भवकरः विसर्गः कर्मसंज्ञितः ॥ ३ ॥

अन्वयः
परमम् अक्षरं ब्रह्म, स्वभावः अध्यात्मम् उच्यते । भूतभावोद्भवकरः विसर्गः कर्मसंज्ञितः ।    	

 शब्दार्थः 
अक्षरम् = विनाशरहितः परमात्मा, न क्षयम् क्षरणम् यस्मात्।
परमम् = अत्युत्तमम्
ब्रह्म = ब्रह्म (उच्यते)
स्वभावः = जीवरूपेण देहे भवनम्
अध्यात्मम् = अध्यात्मम्
उच्यते = कथ्यते
भूतभावोवकरः = भूतानाम् उत्पत्तेः वृद्धेः च कारणम्
विसर्गः = यज्ञः
कर्मसंज्ञितः = कर्मनामकः ।

 अर्थः 
अत्युत्तमं विनाशरहितं सर्वव्यापकं च ब्रह्म इति उच्यते

। तादृशस्य ब्रह्मणः जीवरूपेण शरीरे अवस्थानम् 	अध्यात्मं कथ्यते । सर्वेषां भूतानाम् उत्पत्तौ वृद्धौ च कारणीभूतः यज्ञः (देवतोद्देशेन चरुपुरोडाशादेः द्रव्यस्य विसर्जनम्) कर्म इति उच्यते ।

बाह्यसम्पर्कतन्तुः

 03
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः